Source: https://www.slov-lex.sk/pravne-predpisy/-/SK/ZZ/2008/322/
Timestamp: 2019-10-20 05:58:07+00:00

Document:
322/2008 Z.z. - Vyhláška Ministerstva školstva Slov... - SLOV-LEX
322/2008 Z.z.
322/2008 Z. z.
o špeciálnych školách
Ministerstvo školstva Slovenskej republiky podľa § 102 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (ďalej len „zákon“) ustanovuje:
Táto vyhláška upravuje podrobnosti o organizácii, vnútornej diferenciácii a dĺžke výchovy a vzdelávania v špeciálnych školách, postup pri prijímaní detí a žiakov do týchto škôl, podrobnosti o osobitostiach výchovy a vzdelávania, o hodnotení a klasifikácii prospechu a správania žiakov, o počtoch detí a žiakov v triedach špeciálnych škôl, o forme a obsahu správy o výchove a vzdelávaní žiaka podľa § 24 zákona, o označovaní škôl a ustanovuje sústavu učebných odborov a zameraní učebných odborov v odborných učilištiach.
Podrobnosti o organizácii výchovy a vzdelávania
Žiakom so sluchovým postihnutím poskytuje výchovu a vzdelávanie základná škola pre žiakov so sluchovým postihnutím, stredná odborná škola pre žiakov so sluchovým postihnutím, gymnázium pre žiakov so sluchovým postihnutím.
Žiakom so zrakovým postihnutím poskytuje výchovu a vzdelávanie základná škola pre žiakov so zrakovým postihnutím, stredná odborná škola pre žiakov so zrakovým postihnutím, gymnázium pre žiakov so zrakovým postihnutím, konzervatórium pre žiakov so zrakovým postihnutím; žiakom so zrakovým postihnutím v kombinácii so sluchovým postihnutím poskytuje výchovu a vzdelávanie špeciálna základná škola pre hluchoslepých.
Žiakom s narušenou komunikačnou schopnosťou poskytuje výchovu a vzdelávanie základná škola pre žiakov s narušenou komunikačnou schopnosťou.
Žiakom s telesným postihnutím a žiakom chorým a zdravotne oslabeným poskytuje výchovu a vzdelávanie základná škola pre žiakov s telesným postihnutím, stredná odborná škola pre žiakov s telesným postihnutím, gymnázium pre žiakov s telesným postihnutím.
Žiakom s autizmom alebo ďalšou pervazívnou vývinovou poruchou poskytuje výchovu a vzdelávanie základná škola pre žiakov s autizmom.
Žiakom s mentálnym postihnutím poskytuje výchovu a vzdelávanie špeciálna základná škola pre žiakov s mentálnym postihnutím, praktická škola a odborné učilište.
Žiakom s viacnásobným postihnutím v kombinácii s mentálnym postihnutím poskytuje výchovu a vzdelávanie praktická škola a tieto ďalšie školy:
pre žiakov so sluchovým postihnutím a mentálnym postihnutím
špeciálna základná škola pre žiakov so sluchovým postihnutím,
odborné učilište pre žiakov so sluchovým postihnutím,
pre žiakov so zrakovým postihnutím a mentálnym postihnutím
špeciálna základná škola pre žiakov so zrakovým postihnutím,
odborné učilište pre žiakov so zrakovým postihnutím,
pre žiakov s narušenou komunikačnou schopnosťou a mentálnym postihnutím špeciálna základná škola pre žiakov s narušenou komunikačnou schopnosťou,
pre žiakov s telesným postihnutím, chorých a zdravotne oslabených s mentálnym postihnutím
špeciálna základná škola pre žiakov s telesným postihnutím,
odborné učilište pre žiakov s telesným postihnutím.
Žiakom chorým a zdravotne oslabeným v zdravotníckom zariadení poskytuje výchovu a vzdelávanie základná škola pri zdravotníckom zariadení.
Žiakom chorým a zdravotne oslabeným v zdravotníckom zariadení podľa odseku 8, ktorí majú mentálne postihnutie, a žiakom s viacnásobným postihnutím v kombinácii s mentálnym postihnutím poskytuje výchovu a vzdelávanie špeciálna základná škola pri zdravotníckom zariadení.
V základných školách pre žiakov so zdravotným znevýhodnením sa v prípravnom ročníku až štvrtom ročníku vyučuje v jednom slede najviac päť vyučovacích hodín, v piatom ročníku až deviatom ročníku týchto škôl najviac šesť vyučovacích hodín.
V stredných školách pre žiakov so zdravotným znevýhodnením, v odbornom učilišti a v praktickej škole vyučovanie v jednom dni, vrátane nepovinných predmetov, trvá najviac sedem vyučovacích hodín, bez poludňajšej prestávky najviac šesť vyučovacích hodín.
V školách pre žiakov so zdravotným znevýhodnením trvá vyučovacia hodina 45 minút. Poslednú vyučovaciu hodinu možno skrátiť na 40 minút. Ak to vyžaduje zdravotný stav žiakov, možno v školách pri zdravotníckych zariadeniach po dohode s ošetrujúcim lekárom skrátiť vyučovacie hodiny na 40 minút.
Žiakovi školy pri zdravotníckom zariadení, ktorý je vyučovaný na lôžku, sa dĺžka vyučovania určí po dohode s ošetrujúcim lekárom.
S prihliadnutím na osobitosti žiakov so zdravotným znevýhodnením môže škola uplatňovať aj iné spôsoby organizácie vyučovania, a to členením vyučovacej hodiny do kratších časových úsekov, zaraďovaním a organizovaním prestávok, blokovým vyučovaním a inými organizačnými formami.
Vyučovacia hodina praxe a vyučovacia hodina odborného výcviku trvá 60 minút, u žiakov so zrakovým postihnutím 50 minút.
Pri odbornom výcviku v strednej odbornej škole pre žiakov so sluchovým postihnutím, pre žiakov so zrakovým postihnutím, pre žiakov s telesným postihnutím a v odbornom učilišti je vyučovacou jednotkou vyučovací deň.
Vo vyučovacom dni podľa odseku 16 sa zaraďujú prestávky rozvrhnuté podľa fyzickej náročnosti a psychickej náročnosti odborného výcviku v jednotlivých učebných odboroch. Žiaci do 16 rokov majú po dvoch hodinách odborného výcviku prestávku v trvaní najmenej 10 minút alebo najneskôr po troch hodinách odborného výcviku v trvaní 15 až 30 minút. Žiaci nad 16 rokov, ktorí pracujú v prevádzkach, majú prestávky zhodné s prestávkami ostatných zamestnancov. Čas prestávok pri odbornom výcviku sa započítava do dĺžky vyučovacieho dňa.
Pri zaisťovaní bezpečnosti a ochrany zdravia žiakov vo výchove a vzdelávaní sa v školách pre žiakov so zdravotným znevýhodnením postupuje s týmito odchýlkami:
pri kúpaní a pri plaveckom výcviku je v jednej skupine najviac päť žiakov; ak ide o žiakov nevidiacich, žiakov so zvyškami zraku, žiakov s ťažkým telesným postihnutím, žiakov s viacnásobným postihnutím a žiakov podľa § 6 ods. 6, môže byť s inštruktorom vo vode najviac jeden žiak,
pri lyžiarskom výcviku má jeden inštruktor v skupine najviac osem žiakov; ak ide o žiakov slabozrakých, nepočujúcich a telesne postihnutých, najviac šesť žiakov; ak ide o žiakov nevidiacich, žiakov so zvyškami zraku a žiakov podľa § 6 ods. 6, najviac jedného žiaka,
pri školskom výlete je počet žiakov v skupine rovnaký alebo nižší ako počet žiakov v triede alebo vo výchovnej skupine príslušného typu špeciálnej školy; ak je počet žiakov v skupine pri školskom výlete vyšší ako počet žiakov v triede alebo vo výchovnej skupine príslušného typu špeciálnej školy, riaditeľ školy zabezpečí účasť ďalšej poučenej plnoletej osoby.
V odborných učilištiach sa zriaďujú aj pracovnovýchovné skupiny, v ktorých sa žiaci pripravujú na výkon jednoduchých pracovných činností.
Sústava učebných odborov a zameraní učebných odborov v odborných učilištiach je uvedená v prílohe.
Stredné školy pre žiakov so zdravotným znevýhodnením organizujú pomaturitné štúdium podľa § 47 zákona.
Podrobnosti o vnútornej diferenciácii výchovy a vzdelávania
Školy pre žiakov so sluchovým postihnutím sa vnútorne diferencujú na triedy podľa stupňa postihnutia
pre žiakov nedoslýchavých,
pre žiakov s kochleárnym implantátom,
pre žiakov nepočujúcich.
Školy pre žiakov so zrakovým postihnutím sa vnútorne diferencujú na triedy podľa stupňa postihnutia
pre žiakov slabozrakých,
pre žiakov so zvyškami zraku,
pre žiakov nevidiacich,
pre žiakov s poruchami binokulárneho videnia.
Školy pre žiakov s narušenou komunikačnou schopnosťou sa vnútorne diferencujú na triedy podľa stupňa postihnutia
pre nehovoriacich žiakov,
pre žiakov s poruchami reči.
Školy pre žiakov s mentálnym postihnutím sa vnútorne diferencujú na triedy podľa stupňa postihnutia
pre žiakov s ľahkým stupňom mentálneho postihnutia – variant A,
pre žiakov so stredným stupňom mentálneho postihnutia – variant B,
pre žiakov s ťažkým stupňom alebo hlbokým stupňom mentálneho postihnutia – variant C.
Pre žiakov so zrakovým postihnutím, sluchovým postihnutím a telesným postihnutím a pre žiakov s narušenou komunikačnou schopnosťou, ktorí sú tiež mentálne postihnutí, sa zriaďujú v školách pre žiakov so zdravotným znevýhodnením triedy pre žiakov s viacnásobným postihnutím.
Podrobnosti o označovaní škôl
Materská škola pre deti so zdravotným znevýhodnením sa v názve školy označuje „špeciálna materská škola“. Materská škola pre deti choré a zdravotne oslabené sa v názve označuje „materská škola pri zdravotníckom zariadení“.
Jednotlivé typy škôl pre žiakov so zdravotným znevýhodnením, okrem špeciálnej základnej školy pre žiakov s mentálnym postihnutím, sa v názve školy1) označujú podľa § 2 ods. 1 až 9.
Špeciálna škola, ktorá vznikla spojením špeciálnej základnej školy a špeciálnej materskej školy,2) sa v názve školy označuje slovami „špeciálna základná škola s materskou školou“.
Špeciálna škola, ktorej súčasťou je školský internát podľa § 117 zákona, má za označením príslušného typu školy slovo „internátna“.
Podrobnosti o počte detí a žiakov v triedach
Najvyšší počet detí v triede materskej školy podľa § 96 zákona sa ustanovuje podľa druhu zdravotného znevýhodnenia dieťaťa takto:
pre deti s mentálnym postihnutím 8 detí,
pre deti so zrakovým postihnutím 6 detí,
pre deti so sluchovým postihnutím 6 detí,
pre deti s telesným postihnutím 6 detí,
pre deti s narušenou komunikačnou schopnosťou 8 detí,
pre deti s autizmom alebo inou pervazívnou vývinovou poruchou 4 deti,
pre deti choré a zdravotne oslabené v materskej škole pri zdravotníckom zariadení 8 detí,
pre deti hluchoslepé a deti s viacnásobným postihnutím 4 deti.
Najvyšší počet žiakov v triede základnej školy podľa § 97 zákona sa ustanovuje podľa druhu zdravotného znevýhodnenia žiaka takto:
pre žiakov s mentálnym postihnutím
variant A,
prípravný ročník a prvý ročník 6 žiakov,
druhý ročník až piaty ročník 8 žiakov,
šiesty ročník až deviaty ročník 10 žiakov,
variant B,
prípravný ročník až piaty ročník 6 žiakov,
šiesty ročník až desiaty ročník 8 žiakov,
variant C,
prípravný ročník až piaty ročník 5 žiakov,
šiesty ročník až desiaty ročník 6 žiakov,
pre žiakov so zrakovým postihnutím
prípravný ročník až piaty ročník 8 žiakov,
prípravný ročník až piaty ročník
– nevidiaci žiaci 6 žiakov,
šiesty ročník až deviaty ročník
– nevidiaci žiaci 8 žiakov,
pre žiakov so sluchovým postihnutím
– nepočujúci žiaci 6 žiakov,
– nepočujúci žiaci 8 žiakov,
pre žiakov s telesným postihnutím
– nechodiaci žiaci 6 žiakov,
– nechodiaci žiaci 8 žiakov,
pre žiakov s narušenou komunikačnou schopnosťou
prípravný ročník až štvrtý ročník 8 žiakov,
piaty ročník až deviaty ročník 10 žiakov,
pre žiakov s vývinovými poruchami učenia a pre žiakov s poruchou aktivity a pozornosti
prvý ročník až štvrtý ročník 8 žiakov,
pre žiakov s poruchami správania
prvý ročník až deviaty ročník 8 žiakov,
pre žiakov s autizmom alebo inou pervazívnou vývinovou poruchou
prípravný ročník až deviaty ročník 4 žiaci,
pre žiakov chorých a zdravotne oslabených
prvý ročník až deviaty ročník 10 žiakov,
prvý ročník až deviaty ročník – neurologické, onkologické, infekčné, psychiatrické a foniatrické oddelenie 8 žiakov,
prvý ročník až deviaty ročník – nechodiaci žiaci na lôžku 6 žiakov,
pre žiakov hluchoslepých prípravný ročník až desiaty ročník 4 žiaci.
Najvyšší počet žiakov v triede pre žiakov s mentálnym postihnutím ľahkého stupňa v kombinácii s iným postihnutím je rovnaký ako vo variante B.
Najvyšší počet žiakov v triede pre žiakov s mentálnym postihnutím stredného stupňa a ťažkého stupňa alebo hlbokého stupňa v kombinácii s iným postihnutím je rovnaký ako vo variante C.
Najvyšší počet žiakov v triede prípravného ročníka až desiateho ročníka pre žiakov s mentálnym postihnutím stredného stupňa a ťažkého stupňa alebo hlbokého stupňa v kombinácii s telesným postihnutím, ktorí sú nechodiaci, sú štyria žiaci.
Trieda s rôznymi ročníkmi má najvyšší počet žiakov ustanovený podľa najnižšieho ročníka, ktorý sa v triede vyučuje. Do triedy s rôznymi ročníkmi sa zaraďujú prednostne žiaci najbližšieho ročníka. Ďalšiu triedu s rôznymi ročníkmi je možné zriadiť, ak zriadená trieda s rôznymi ročníkmi má najvyšší ustanovený počet žiakov.
Podrobnosti o osobitostiach výchovy a vzdelávania a dĺžke výchovy a vzdelávania
Základná škola pre žiakov so zdravotným znevýhodnením a špeciálna základná škola variant A má prípravný ročník a deväť ročníkov.
Špeciálna základná škola variant B má prípravný ročník a desať ročníkov; variant C má prípravný ročník a desať ročníkov a vzdelávanie sa uskutočňuje podľa individuálneho vzdelávacieho programu.
Žiaci hluchoslepí, žiaci s ťažkým stupňom alebo hlbokým stupňom mentálneho postihnutia, žiaci s viacnásobným postihnutím v kombinácii s ťažkým stupňom alebo hlbokým stupňom mentálneho postihnutia a žiaci s autizmom alebo ďalšou pervazívnou vývinovou poruchou sa vzdelávajú podľa individuálnych vzdelávacích programov. Pri vzdelávaní týchto žiakov súbežne s učiteľom pôsobí v triede aj asistent učiteľa.
Podľa individuálneho vzdelávacieho programu sa vzdelávajú žiaci, ktorí sa nemôžu vzhľadom na svoje zdravotné znevýhodnenie vzdelávať inak. Podľa individuálneho vzdelávacieho programu sa žiak vzdeláva v niektorých alebo vo všetkých vyučovacích predmetoch. Individuálny vzdelávací program môže obsahovať vzdelávanie elearningovou formou.
Špeciálne školy alebo alokované triedy týchto škôl, alebo špeciálne triedy základných škôl možno zriaďovať v domovoch sociálnych služieb.3)
Pre žiakov s ťažkým zdravotným postihnutím, žiakov s autizmom alebo ďalšou pervazívnou vývinovou poruchou, žiakov s viacnásobným postihnutím, ktorí sa nemôžu vzdelávať iným spôsobom, sa v špeciálnych školách zriaďujú triedy s individuálnym vzdelávacím programom. Do jednej triedy s individuálnym vzdelávacím programom sa zaraďujú žiaci spravidla podľa jednotlivých druhov zdravotného znevýhodnenia.
V triede s individuálnym vzdelávacím programom sa žiaci uvedení v odseku 6 vzdelávajú podľa individuálnych vzdelávacích programov. Podľa individuálnych vzdelávacích programov sa títo žiaci vzdelávajú aj vtedy, keď nie sú zaradení do triedy s individuálnym vzdelávacím programom.
V školách pre žiakov so zdravotným znevýhodnením, v ktorých bez prítomnosti asistenta učiteľa nie je možné garantovať bezpečnosť a ochranu zdravia žiakov a pri prekonávaní bariér neprekonateľných pre žiaka z dôvodu jeho zdravotného znevýhodnenia, pôsobí asistent učiteľa.
Účelom činnosti podľa § 114 ods. 1 zákona a výchovno-vzdelávacej činnosti podľa § 117 ods. 1 zákona je podpora výchovno-vzdelávacej, zdravotno-rehabilitačnej, reedukačnej a kompenzačnej činnosti v školách pre žiakov so zdravotným znevýhodnením vrátane činnosti oddychového charakteru.
Na rozvíjanie záujmovej činnosti žiakov v školách pre žiakov so zdravotným znevýhodnením sa zriaďujú záujmové útvary. Záujmový útvar možno zriadiť pre najmenej štyroch žiakov.
Školský klub detí v základnej škole pre žiakov so zdravotným znevýhodnením možno zriadiť pre najmenej osem žiakov.
Školský klub detí pri zdravotníckom zariadení zabezpečuje po súhlase ošetrujúceho lekára činnosť všetkým žiakom, ktorým sa poskytuje zdravotná starostlivosť v zdravotníckom zariadení.
Postup pri prijímaní detí do materskej školy pre deti so zdravotným znevýhodnením a žiakov do základnej školy pre žiakov so zdravotným znevýhodnením
Do škôl pre deti so zdravotným znevýhodnením a žiakov so zdravotným znevýhodnením sa na základe diagnostických vyšetrení a so súhlasom rodiča alebo inej fyzickej osoby než rodiča, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu, alebo so súhlasom zástupcu zariadenia, v ktorom sa vykonáva ústavná starostlivosť, výchovné opatrenie, predbežné opatrenie alebo ochranná výchova, prijímajú deti alebo žiaci s preukázateľným zdravotným znevýhodnením, ktorí sa vzhľadom na svoje zdravotné znevýhodnenie nemôžu úspešne vychovávať v materskej škole alebo vzdelávať v základnej škole.
Pred prijatím dieťaťa so zdravotným znevýhodnením alebo žiaka so zdravotným znevýhodnením do školy zariadenie výchovného poradenstva a prevencie vykoná diagnostické vyšetrenie žiaka; to je súčasťou podkladov na rozhodnutie o prijatí dieťaťa alebo žiaka do školy.
Dieťa so zdravotným znevýhodnením alebo žiak so zdravotným znevýhodnením sa prijíma na základe jeho zdravotného znevýhodnenia zaznamenaného v dokumentácii podľa § 11 ods. 9 písm. a) a b) zákona.
Žiaka, ktorý bol prijatý zo základnej školy do základnej školy pre žiakov so zdravotným znevýhodnením, možno na základe výsledkov vstupného diagnostického vyšetrenia a po prerokovaní v pedagogickej rade zaradiť do vyššieho ročníka, pričom fyzický vek žiaka nesmie byť nižší než fyzický vek žiakov tohto ročníka.
Postup pri prijímaní žiakov do odborného učilišťa, praktickej školy a do stredných škôl pre žiakov so zdravotným znevýhodnením
Členom prijímacej komisie podľa § 67 ods. 1 zákona môže byť aj odborný lekár pre deti a dorast a zástupca zriaďovateľa školy.
Žiaka, ktorému bolo mentálne postihnutie diagnostikované pri prijímaní do základnej školy alebo špeciálnej základnej školy, možno prijať do odborného učilišťa.
Po prijatí žiaka so zdravotným znevýhodnením do odborného učilišťa, praktickej školy alebo strednej školy pre žiakov so zdravotným znevýhodnením základná škola odošle riaditeľovi školy, do ktorej bol žiak prijatý, kópiu dokumentácie podľa § 11 ods. 9 písm. a) a b) zákona a ďalšiu dokumentáciu bezprostredne súvisiacu s osobitosťami výchovy a vzdelávania žiaka.
Podrobnosti o hodnotení a klasifikácii prospechu a správania žiakov
Žiak, ktorý nemá mentálne postihnutie, sa hodnotí a klasifikuje podľa pravidiel hodnotenia a klasifikácie prospechu a správania žiakov v základných školách a stredných školách, pričom sa zohľadňuje charakter jeho zdravotného postihnutia.
Žiak s mentálnym postihnutím sa hodnotí a klasifikuje podľa pravidiel hodnotenia a klasifikácie prospechu a správania v špeciálnych základných školách primerane k mentálnemu postihnutiu a možnostiam vyplývajúcim z jeho postihnutia.
Individuálne vzdelávaný žiak so zdravotným znevýhodnením sa hodnotí a klasifikuje na základe písomnej správy o postupe a výsledkoch výchovno-vzdelávacej činnosti žiaka podľa § 24 ods. 8 zákona. Písomná správa o postupe a výsledkoch výchovno-vzdelávacej činnosti žiaka obsahuje
návrh hodnotenia a klasifikácie žiaka.
Základné školy pri zdravotníckych zariadeniach vysvedčenia nevydávajú, poskytujú podklady na hodnotenie a klasifikáciu prospechu a správania žiaka kmeňovej škole žiaka.
Na vysvedčení posledného ročníka sa uvedie stupeň dosiahnutého vzdelania, a ak žiak ukončil povinnú školskú dochádzku, aj údaje o ukončení povinnej školskej dochádzky.
Prechodné ustanovenia k úprave účinnej od 1. septembra 2016
Najvyšší počet žiakov v triede s rôznymi ročníkmi určený podľa predpisov účinných do 31. augusta 2016 sa zachová do ukončenia výchovy a vzdelávania týchto žiakov.
Delenie žiakov na skupiny pri výchove a vzdelávaní podľa štátnych vzdelávacích programov schválených pred 31. augustom 2016 sa zachová do ukončenia výchovy a vzdelávania týchto žiakov.
Príloha k vyhláške č. 322/2008 Z. z.
SÚSTAVA UČEBNÝCH ODBOROV A ZAMERANÍ UČEBNÝCH ODBOROV V ODBORNÝCH UČILIŠTIACH
učebný odbor – zameranie
Nadväznosť podľa
právnych
A. 24 STROJÁRSTVO A OSTATNÁ KOVOSPRACÚVACIA VÝROBA II
1. 2478 G strojárska výroba 2478 2
2. 2478 G 04 strojárska výroba – ručné spracúvanie kovov
2478 2 04
B. 27 TECHNICKÁ CHÉMIA SILIKÁTOV
1. 2781 G keramická výroba 2781 2
2. 2781 G 02 keramická výroba – výrobky sanitnej keramiky
2781 2 02
C. 29 POTRAVINÁRSTVO
1. 2982 G potravinárska výroba 2982 2
2. 2982 G 02 potravinárska výroba – pekárenská výroba
2982 2 02
3. 2982 G 04 potravinárska výroba – výroba trvanlivého pečiva
2982 2 04
4. 2983 G
2983 G
5. 2985 G cukrárska výroba 2985 2
D. 31 TEXTIL A ODEVNÍCTVO
1. 3178 G výroba konfekcie 3178 2
2. 3178 G 01 výroba konfekcie – šitie odevov v odevnej konfekcii
3178 2 01
3. 3178 G 03 výroba konfekcie – šitie bielizne a ručné techniky
3178 2 03
4. 3179 G textilná výroba 3179 2
5. 3179 G 09 textilná výroba – tkáč
3179 2 09
6. 3179 G 10 textilná výroba – ľudovoumelecká tvorba
3179 2 10
7. 3185 G krajčírka 3185 2
8. 3185 G 01 krajčírka – odevná konfekcia a bielizeň
3185 2 01
E. 32 SPRACÚVANIE KOŽE, KOŽUŠÍN A VÝROBA OBUVI
1. 3291 G kožiarska výroba 3291 2
2. 3291 G 01 kožiarska výroba – výroba remenárskeho tovaru
3291 2 01
3. 3291 G 04 kožiarska výroba – obuvnícka montáž
3291 2 04
4. 3291 G 06 kožiarska výroba – oprava obuvi
3291 2 06
F. 33 SPRACÚVANIE DREVA
1. 3382 G košikárska výroba 3382 2 00
2. 3383 G spracúvanie dreva 3383 2
3. 3383 G 02 spracúvanie dreva – stolárska výroba
3383 2 02
4. 3383 G 06 spracúvanie dreva – čalúnenie nábytku
3383 2 06
5. 3383 G 08 spracúvanie dreva – výroba úžitkových a umeleckých predmetov
3383 2 08
3. 3678G
3678G 01
3686 G inštalatér
inštalatér – vodovodné zariadenia
stavebná výroba 3678 2
3678 2 01
4. 3686 G 01 stavebná výroba – podlahárske práce
3686 2 01
5. 3686 G 03 stavebná výroba – murárske práce
3686 2 03
6. 3686 G 06 stavebná výroba – stavebné zámočníctvo
3686 2 06
7. 3686 G 08 stavebná výroba – stavebné tesárstvo
3686 2 08
8. 3686 G 10 stavebná výroba – maliarske a natieračské práce
3686 2 10
10. 3686 G 11
3697G
stavebná výroba – stavebné stolárstvo
stavebná výroba – stavebné práce
3686 2 11
H. 45 POĽNOHOSPODÁRSTVO, LESNÉ HOSPODÁRSTVO A ROZVOJ VIDIEKA II
1. 4572 G poľnohospodárska výroba 4572 2
2. 4572 G 02 poľnohospodárska výroba – záhradníctvo: kvetinár, zeleninár, ovocinár
4572 2 02
3. 4572 G 06 poľnohospodárska výroba – oprava poľnohospodárskych strojov
4572 2 06
4. 4572 G 09 poľnohospodárska výroba – záhradníctvo: kvetinár, zeleninár, sadovník
4572 2 09
I. 64 EKONOMIKA A ORGANIZÁCIA, OBCHOD A SLUŽBY II
1. 6452 G fotograf 6452 2 00
2. 6479 G pomocné práce v administratíve a službách 6479 2 00
3. 6485 G opatrovateľská starostlivosť v zariadeniach sociálnej starostlivosti 6486 2
4. 6491 G obchodná prevádzka 6491 2
5. 6491 G 01 obchodná prevádzka – práca pri príprave jedál
6491 2 01
6. 6491 G 02 obchodná prevádzka – príprava, skladovanie a predaj tovaru 6491 2 02
7. 6494 G služby a domáce práce 6494 2
8. 6495 G polygrafická výroba 6495 2
9. 6495 G 01 polygrafická výroba – knihárne a kartonáž
6495 2 01
10. 6497 G pedikúra – manikúra
§ 21 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.
§ 21 ods. 8 zákona č. 596/2003 Z. z. v znení zákona č. 61/2015 Z. z.
§ 38 ods. 2 písm. c) prvý bod zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.
§ 2 Podrobnosti o organizácii výchovy a vzdelávania
§ 3 Podrobnosti o vnútornej diferenciácii výchovy a vzdelávania
§ 4 Podrobnosti o označovaní škôl
§ 5 Podrobnosti o počte detí a žiakov v triedach
§ 7 Postup pri prijímaní detí do materskej školy pre deti so zdravotným znevýhodnením a žiakov do základnej školy pre žiakov so zdravotným znevýhodnením
§ 8 Postup pri prijímaní žiakov do odborného učilišťa, praktickej školy a do stredných škôl pre žiakov so zdravotným znevýhodnením
§ 9 Podrobnosti o hodnotení a klasifikácii prospechu a správania žiakov
§ 9a Prechodné ustanovenia k úprave účinnej od 1. septembra 2016
232/2016 Z. z. Vyhláška Ministerstva školstva, vedy, výskumu a športu Slovenskej republiky, ktorou sa mení a dopĺňa vyhláška Ministerstva školstva Slovenskej republiky č. 322/2008 Z. z. o špeciálnych školách
186/2017 Z. z. Vyhláška Ministerstva školstva, vedy, výskumu a športu Slovenskej republiky, ktorou sa dopĺňa vyhláška Ministerstva školstva Slovenskej republiky č. 322/2008 Z. z. o špeciálnych školách v znení vyhlášky č. 232/2016 Z. z.
Číslo: 322/2008 Z. z.
Názov: Vyhláška Ministerstva školstva Slovenskej republiky o špeciálnych školách
Dátum schválenia: 06.08.2008
Dátum vyhlásenia: 23.08.2008
Nachádza sa v čiastke: 121/2008
2. 01.09.2008 - 31.08.2016
3. 01.09.2016 - 30.09.2016 232/2016 Z. z.
4. 01.10.2016 - 31.08.2017 232/2016 Z. z.
5. 01.09.2017 - 31.08.2018 186/2017 Z. z.
6. 01.09.2018 - 242/2018 Z. z.

References: § 102
 § 24
 § 6
 § 6
 § 47
 § 2
 § 117
 § 96
 § 97
 § 114
 § 117
 § 11
 § 67
 § 11
 § 24

§ 21

§ 21

§ 38

§ 2

§ 3

§ 4

§ 5

§ 7

§ 8

§ 9

§ 9